правото на ползване, в която участват подизпълнители като TEDA. Впоследствие тези подизпълнители отдават под наем земята на дружествата, намиращи се в зоната.
 (253)
 Когато Jushi Egypt започва да строи завода си през 2011 г. обаче, все още е било възможно от египетските органи да се придобие пълна собственост върху земята. По това време Jushi Egypt купува парцел от TEDA — Египет. TEDA на свой ред купува този парцел през 1998 г. чрез своя предшественик, Egypt China Joint Venture Company, от мухафаза Суец на изключително ниска цена (по-малко от 1 USD/m2), при това без никаква тръжна процедура. След първоначалната покупка през 1998 г. TEDA инвестира в основна инфраструктура, за да превърне неразработената пустинна земя в зона, подходяща за индустриални проекти.
 (254)
 В тази връзка Комисията провери дали ECJV и TEDA са действали като публични органи по смисъла на член 3 и член 2, буква б) от основния регламент. С оглед на липсата на съдействие от страна на ПE на Комисията ѝ се наложи да използва наличните факти. Ето защо Комисията потърси информация относно държавната собственост, както и формални признаци за държавен контрол в тези субекти. Тя анализира също дали контролът е бил упражняван в значителна степен.
 (255)
 На първо място, Комисията установи, че ECJV и TEDA са свързани лица, както и че и двете дружества са изцяло собственост на държавата. Както е посочено в съображение 33 по-горе, Tianjin TEDA е държавно дружество на община Tianjin, което учредява съвместно дружество с администрацията на Суецкия канал, с Националната банка на Египет, както и с четири египетски държавни предприятия; така се създава ECJV с цел разработване и изграждане на икономическата зона. Китайската страна притежава 10 % от акциите на ECJV, а египетската страна — 90 % (89). Освен това, както е посочено в съображение 36 по-горе, през октомври 2008 г. Tianjin TEDA учредява съвместно предприятие с Китайско-африканския фонд за развитие, дъщерно дружество на Китайската банка за развитие, за да основе China-Africa TEDA Investment Co. Ltd. („TEDA Китай — Африка“) като основен субект за китайски инвестиции в зоната за сътрудничество. TEDA Китай — Африка, се обединява с ECJV с цел учредяване на ново дружество, TEDA, което да даде тласък на развитието на зоната SETC в Египет. В това ново дружество китайската страна притежава 80 % от акциите, а египетската страна (представлявана от ECJV) — 20 %.
 (256)
 Освен това Комисията установи и наличието на формални признаци за държавен контрол върху тези инвеститори. Тъй като и двата субекта са изцяло държавна собственост, правителствата на Китай и на Египет официално имат пълен контрол над тях. По-специално, при липсата на конкретна информация, която да сочи друго, Комисията счете, че по отношение на ръководителите и надзорниците на разглежданите субекти може да се предположи, че те се назначават от държавата и са на нейно подчинение, какъвто е случаят с държавните дружества в тези страни.
 (257)
 Следователно първоначалната продажба на земята на ECJV на цена под 1 USD/m2 в съответствие с действащата правна уредба несъмнено представлява финансово участие от страна на ПE (90). Последвалото прехвърляне на земята от ECJV на TEDA